La noi, incriminarea „Generației 27“ e augmentată artificial printr-o lege stupidă (217/2015), intempestiv promulgată de Domnul Președinte Klaus Iohannis, pe care, ca atâta lume cultivată, și dna Viorica Nișcov o consideră „grosolan concepută, profund nedreaptă și fără obiect în realitatea societății românești de azi [...]“ În plus, aș adăuga, este și discriminatorie, devreme ce, orientată într-o singură direcție, îi exonerează prin omisiune deliberată, ca și când n-ar fi existat, pe autorii crimelor comuniste.